.Joshua Harris, Hillsong, etc.. | brink4u .Joshua Harris, Hillsong, etc.. – brink4u
Veröffentlicht am 15. August 2019 18. August 2019 von brink4u
Veröffentlicht in GemeindeTagged Abfall, Die Evangelikalen, Gemeinde, Jugend, Kultur, Lehre, Lobpreis, Musik Confucius se kontrei – Nie vir kinders
Confucius se kontrei
My familiewortels strek tot ‘n paar eeue terug. Daar is ‘n paar interessante kinkels: Oupas en Oumas wat meer as eenmaal getroud was en verskillende sarsies kinders gehad het, stiefkinders en halfbroers, mense wat vroeg dood is en ander wat stokoud geword het. Terugwaarts loop my familiespore uiteindelik iewers in sentraal-Europa dood. Dieper as die donker middeleeue kon ek nog nooit delf nie.
Vir my lyk dit asof die Chinese nie die donker middeleeue beleef het nie en hul familiestambome gaan moontlik verder terug as vir enigiemand met Europese wortels. Want hulle het ‘n ononderbroke, aaneenlopende geskiedenis wat tot lank voor Adam en Eva strek. Met ander woorde ‘n uitgebreide, goedgesifte, eensoortige genepoel met familiegeskiedenisse ouer as die mense van Genesis.
Dis nie ‘n verrassing dat ‘n nasie met so ‘n uitgesorteerde genepoel verskeie deurbrake gemaak het nie: Chinese was van die vroegste tye af formidabele pottebakkers en gebruikers van die fynste porselein, hulle was die voorlopers in die maak van papier en biskruit, die gebruik van sy, drukwerk bydraes soos hidrouliese krag en kettingaangedrewe werktuie gelewer. Daarbenewens is die oorsprong van tafeltennis, vlieërs, vuurwerke, noedels, tee, visboerdery en die gebruik van kruie en speserye soos gemmer, knoffel, koljander, rissie en peper nou verweef met China.
Nanjing bied ‘n indrukwekkende oorsig van hierdie ryk Chinese geskiedenis. Die stad is een van China se vorige hoofstede en die huidige geboude stad is minstens 3,000 jaar oud. Rofweg beteken dit dat Nanjing al ‘n geboude stad was in die tyd van Dawid van die Bybel.
Tog is Nanjing besonder beskeie. Dis een van die min stede in die wêreld met ‘n oorspronklike stadsmuur wat nog ongeskonde staan, deel van die groot muur wat China en Mongolië geskei het eens op ‘n tyd.
Nanjing was ook verskeie male in die geskiedenis die grootste stad in die wêreld. Vandag is daar 8 miljoen inwoners, maar in die groter Nanjing-metropool woon sowat 30 miljoen mense.
Nanjing wys dat Chinese geharde stedelinge is en dat Chinese die kuns om in ‘n grootstad te oorleef vervolmaak het.
Die stad was vir eeue lank die vesting van die Ming-dinastie. Heelwat van die oorspronklike geboue, grafte en tuine uit die tydperk van die Ming-dinastie dateer, het behoue gebly en is ‘n gewilde bestemming om te besoek. Derduisende Chinese besoek daagliks hierdie deel van Nanjing.
Ook het die stad ‘n innige verbintenis met die akademie, in besonder Filosofie. Confucius het lank in Nanjing gewoon en het ook sy beroemde skool hier gehad. Die stadsdeel rondom sy sogenaamde tempel, insluitende die oorspronklike kanaalsisteem, het ongeskonde behoue gebly en word daagliks deur miljoene mense besoek.
Maar dan is daar ook die tragiese massamoord van 300,000 burgerlikes oor ‘n paar dae tydens die Japanese inval aan die begin van die Tweede Wêreldoorlog. Min mense buite China weet hiervan en Japan smeer die gebeurtenis toe; tog is daar baie sorg gemaak om Chinese (en alle ander mense) te herinner dat daar geen wenners in ‘n oorlog is nie.
‘n Museum ter herdenking van die volksmoord-tragedie aan die buitewyke van die stad is ‘n besoek werd. Die museum is goed versorg en geen moeite is ontsien nie om op ‘n smaakvolle manier die hartseer van hierdie swart hoofstuk uit China se verlede te vertel.
Ek is nie seker of keelskoonmaak en hurk-toilette goeie of slegte resultate van die uitgesoekte Chinese genepoel is nie. Die luidrugtigte keelskoonmaak (en spoegery) van Chinese in die openbaar is iets waaraan ons moeilik gewoond raak. Veral op ‘n nugtermaag of tydens ‘n maaltyd. En ek moet bieg dat Chinese eetgewoontes funksionaliteit hoër as etiket ag.
Vir my was mossie-huppel nog altyd een van die ongewildste oefeninge ooit. Om te hurk en jou ding te doen is inspannend. Dit is wel waar dat die laterale kragte jou dermkanaal skoner kry, maar my knieë laat die hurkery ongelukkig net vir ‘n kort rukkie toe. As ek orent kom is ek gewoonlik ietwat duiselig en onvas op my voete. Dus is ek strompelend – dodelik gevaarlik in ‘n beperkte ruimte met ‘n klein aaklige putjie.
Aan die pluskant is dit prysenswaardig dat daar in Chinese stede volop openbare toilette is. En dan ook, mense wat wierook brand in toilette om die dampe te verdryf dwing respek by my af.
Author oudoringPosted on April 22, 2017 Februarie 15, 2018 Categories Afrikaans, China, TravelTags China, Confucious, Sunflower, Travel
Vorige Previous post: Zen oomblikke
Volgende Next post: Waar Marco Polo en Ali Baba ontmoet